María Martín Rodríguez

María Martín Rodríguez (Leon, 1970eko maiatzaren 26a) gimnasta erritmiko ohia eta unibertsitateko irakaslea da. Espainiako gimnasia erritmikoko selekzio nazionalean lehiatu zen, 20. postua eskuratu zuen1988ko Seulgo Udako Joko Olinpikoetan. Espainiako ohorezko mailako txapelduna izan zen 1987an eta 1988an. 

2008 urtean Segoviako «Maria Martin Pabilioia» bere omenez bataiatu zuten. Gero, Jarduera Fisikoaren eta Kirolaren Zientzietan doktorea da, eta zenbait irakasgairen irakaslea Madrilgo Unibertsitate Politeknikoko INEFen. Paloma del Ríorekin batera, gimnasia erritmikoko lehiaketetan komentarista lanetan aritu da, besteak beste, 1995 eta 1996ko Munduko Txapelketetan edo 2013, 2017 eta 2019ko Europako Txapelketetan.

 Kirol ibilbidea 

 Hasierak 
1970ean Leonen jaio zen. Madrilgo Club Moscardó-n trebatu zen Goyita Postigoren aginduetara.

 Espainiako Selekzioan 
1986 urtean, Emilia Bonevak Espainiako gimnasia erritmikoko selekzio nazionalean banakako modalitatean jarduteko aukeratu zuen. Urte horretan bertan 24. postua lortu zuen Florentziako Europako Txapelketan, eta urtebete geroago 18.a izan zen Bulgariako Varna hirian Munduko Txapelketan. 1988an 11.a izan zen Finlandiako Helsinki hiriburuko Europako Txapelketan, non gainera 6.a izan zen zinta ariketaren finalean. Urte horretan bertan, Hego Koreako 1988ko Seulgo Udako Joko Olinpikoetan parte hartu zuen, eta Espainiako gimnasia erritmikoko ordezkaria izan zen Maisa Lloretekin batera, atarikoetan 16.a izan ostean. Azkenean 20. postuan amaitu zuen.

Gainera, 1986an Ourensen Espainiako txapeldunordea izan zen ohorezko mailan Montse Manzanaresen atzetik, eta Espainiako txapelduna ohorezko mailan 1987 eta 1988 urteetan, Palma Mallorcakoan eta Lloret de Mar-en hurrenez hurren egindako txapelketa banatan, bietan Maisa Lloreten eta Ana Bautistaren aurretik geratuta.

 Gimnasia uztea 
1988ko Seulgo Udako Olinpiar Jokoen ostean erretiratu zen, meniskoa operatu behar baitzuen, Jokoen aurretik hautsita zuena. Hasiera batean urte hartan INEFen ikasteko plazarik eman ez bazitzaion ere, azkenean Kirol Kontseilu Gorenak esku hartu zuen, Seulen egondako kirolari olinpikoek ikasketa horiek egiteko plaza lortzeko aukera izan zezaten. Jarduera Fisikoaren eta Kirolaren Zientzietan doktorea da, eta zenbait irakasgairen irakaslea Madrilgo Unibertsitate Politeknikoko INEFen.

2008 urteko otsailaren 15ean, Segoviako «Maria Martin Pabiloia» inauguratu zuten, eta horrela bataiatu zuten haren omenez. 2009an Urteko Emakume izendatu zuen Batasunaren Kasinoak (Segovia). 2011n, Segoviako 2020ko Aholku Batzordeko zuzendari hautatu zuten, hiria 2020ko Joko Olinpikoetarako Madrilgo hautagaitzan azpiegoitza olinpikoa izatera bideratua. 2016 urtean, Urrezko Matahombres Saria eman zioten, Zamarramala (Segovia) herriko Santa Ageda jaietan. Gainera, María Martín gimnasia erritmikoko txapelketen komentarista gisa aritu da Paloma del Río kazetariarekin batera, hala nola Vienako Munduko Txapelketa (1995), Budapesteko Munduko Txapelketa (1996), Vienako Europako Txapelketa (2013), Budapesteko Europako Txapelketa (2017), Bakuko Munduko Txapelketa (2019) eta Bakuko Europako Txapelketa (2019).

2019ko azaroaren 16an, Emilia Bonevaren heriotza zela eta, 70 bat gimnasta nazional, horien artean María, batu ziren Euskalgym jaialdian omenaldia egiteko. Ekitaldia Barakaldoko Bilbao Exhibition Centren egin zen, 8.500 parte-hartzaileren aurrean, eta haren omenezko afari bat ere izan zen.

 Ekipamenduak 
+Maillotak eta entrenatzeko arropaZergaldiaHornitzailea1988 Harea1988 (JJ.OO)link=Archivo:Original_Adidas_logo.svg|40x40px Adidas

 Ariketen musika 
UrteaAparatuakMusika1987link=Archivo:Rhythmic_gymnastics_ribbon.svg|20x20px ZintaMaurice Ravelen boleroa.1988link=Archivo:Rhythmic_gymnastics_clubs.svg|20x20px MazoakEdgardo Donato eta Carlos César Lenziren «Erdi argitan» tangoa.1988link=Archivo:Rhythmic_gymnastics_hoop.svg|20x20px Uztaia«Summertime», George Gershwin-en Porgy and Bess operakoa.

 Kirol palmaresa 

 Espainiako selekzioa 
 Senior banakakoa 
1986

 Florentziako Europako Txapelketa

 24. postua lehiaketa orokorrean

1987

 Varnako Munduko Txapelketa 

 18. postua lehiaketa orokorrean 

1988

 Helsinkiko Europako Txapelketa

 11. postua lehiaketa orokorreko 
 6. postua zintan

 1988ko Udako Olinpiar Jokoak

 16. postua Atarikoetan
 20. postua finaleanz

 Sariak eta aintzatespenak 

 Urteko Emakumea, Batasunaren Kasinoak emana (2009)
 Urrezko Matahombres Saria, Zamarramalako Santa Ageda jaietan (2016)

 Beste ohore batzuk 

 Segoviako «Maria Martin pabilioia» 2008ko otsailaren 15ean bataiatu zuten haren omenez.

 Erreferentziak 

 Bibliografia 

  Fernández del Valle, Aurora (1995). Gimnasia rítmica deportiva: aspectos y evolución. ESM. ISBN 978-84-85977-60-4. 

 Kanpo estekak 

 COE-ren fitxa (artxibatua)
 María Martín Olympics at Sports-Reference.com delakoan (ingelesez) (artxibatua) 
 Maria Martinen fitxa Madrilgo INEFen webgunean
 Telebistako emankizunak
 Maria Martinen pilota ariketa Bartzelonako Kopan (1986)
 Maria Martinen zinta ariketa Varnako Munduko Txapelketan (1987)
 Maria Martinen uztai ariketa Seulgo Olinpiar Jokoetan (1988)
 Maria Martinen zinta ariketa Seulgo Olinpiar Jokoetan (1988)

Kategoria:Leondarrak
Kategoria:Gimnasta erritmikoak
Kategoria:Emakume kirolariak
Kategoria:1988ko Udako Olinpiar Jokoetako gimnastak
Kategoria:Emakume irakasleak